En nou is dié twee wyses dit eens: ’n Nuwe wêreldorde en wêreldbeskouing is nodig om die aarde te red, want die mensdom staan by ’n kruispad vir oorlewing.
Botha het aan Kissinger geskryf nadat ’n artikel van die Amerikaner onlangs in The Economist verskyn het.
In sy brief versoek hy Kissinger om “die kwantumsprong te gee”. Hy stel voor dat ’n liggaam op die been gebring word met die mag om regeringsoptrede wêreldwyd te reguleer. Die hooffokus moet wees om klimaatsverandering en die uitwissing van natuurlike hulpbronne te keer.
“Ons praat baie oor dié dinge, maar doen eintlik niks. Die mensdom is op die rand van uitwissing,” het Botha aan Rapport gesê.
“Dit terwyl Amerika en Europa, met minder as 15% van die wêreldbevolking, die grootste deel van die wêreld se natuurlike hulpbronne verbruik. Ryk lande sal hul lewenstandaard weer in oënskou moet neem. Ek glo die dae van vryemarkkragte is verby en dat ’n regverdige regulering van kapitaalbeleggings, produksie en verbruik in werking gestel sal moet word.
“Miskien is dit die verdwyning van die spesie homo sapiens wat die wêreld nodig het vir oorlewing. Ons staan by potensieel die grootste historiese en dalk noodlottige kruispad in die mens se bestaan.”
Hierop antwoord Kissinger: “Ons twee het saam onstuimige tye beleef, maar die uitdagings wat die wêreld vandag in die gesig staar, is baie groter as die krisisse waarmee ek en jy te doen gehad het. ’n Nuwe soort leierskap is nodig.
“Ek voel gevlei deur jou voorstel dat ek die kapasiteit het om so ’n kwantumsprong te gee. Maar dis ’n taak vir die generasie wat die taal van tegnologie, wetenskap en wêreldekonomie praat.
“In vandag se terme is ek ’n dinosourus. Ek vind vele lesse in die geskiedenis. Ek glo aan die reëls van beskaafdheid, maar ek vermoed my woorde bereik min van dié wat die reuse-uitdagings van die mensdom moet pak.”
My vermoede dat hulle "aardverwarming" gebruik om samewerking vir 'n eenwereldstaat te bevorder, bevestig.